དེ་རིང་སྔ་དྲོར་རྒྱ་གར་བྱང་ཤར་ཧི་མ་ཅལ་མངའ་ཁུལ་སྦིར་ས་གནས་སུ་ཕྱག་བཏབས་པའི།དྭགས་བརྒྱུད་བསྟན་པའི་གསལ་བྱེད་བྱམས་མགོན་ཀྭན་ཏིང་ཏཱཡི་སི་ཏུ་སྐུ་ཕྲེང་བཅུ་གཉིས་པ་པདྨ་ཉིན་བྱེད་དབང་པོ་མཆོག་གི་གདན་ས་དཔལ་སྤུངས་ཤེས་རབ་གླིང་གི་རྟེན་དང་བརྟེན་པ་ལེགས་འགྲུབ་ཀྱི་རབ་གནས་མཛད་སྒོ་ཚོགས་པའི་སྟེང་༧གོང་ས་མཆོག་ཆིབས་བསྒྱུར་བསྐྱངས་ཏེ།བྱང་ཆུབ་ཆེན་པོའི་གཙུག་ལག་ཁང་གི་རྟེན་གསུམ་དང་དཔེ་མཛོད་ཁང་སོགས་རབ་གནས་སོང་བ་དང་།མཛད་སྒོའི་སྟེང་ཤེས་རབ་གླིང་གི་དབུ་བླ་བྱམས་མགོན་སི་ཏུ་རིན་པོ་ཆེ་མཆོག་གིས་དབུས་མཁན་སྤྲུལ་གྲྭ་བཙུན་དང་།བོད་མིའི་སྒྲིག་འཛུགས་ཀྱི་ཁྲིམས་ཞིབ་པ་ཆེ་བ་མཆོག་དང་ཁྲིམས་ཞིབ་པ་གཞན་གཉིས།ཆོས་རིག་བཀའ་བློན་པདྨ་ཆོས་འབྱོར་མཆོག་གིས་དབུས་པའི་བཀའ་བློན་ཁག་ཅིགབོད་མི་མང་སྤྱི་འཐུས་ཚོགས་གཙོ་གཞོན་གྱིས་དབུས་སྤྱི་འཐུས་རྒྱུན་ལས་རྣམ་པ།བོད་ཀྱི་གཞུང་འབྲེལ་མ་ཡིན་པའི་ཚོགས་པ་སྐྱིད་སྡུག་ཁག་ཅིག་གི་སྐུ་ཚབ་དང་།ཕྱི་རྒྱལ་རོགས་ཚོགས་ཁག་དང་ནང་ཆོས་དོན་གཉེར་བ།ཕྱོགས་མཐའ་ཁག་ནས་ཡོང་བའི་སེར་སྐྱ་མི་མང་༤༠༠༠ལྷག་འདུ་འཛོམས་གནང་སོང་།